Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Tuterako Monte San Julián ikastetxe publikoan eskolatutako Fontellasko haurren familiek egindako eskariari Hezkuntza Departamentuak emanen dion konponbideari buruzkoa. Galdera argitaratu zen 2017ko ekainaren 20ko 90. Nafarroako Parlamentuko Aldizkari Ofizialean.

Iruñean, 2017ko abuztuaren 21ean

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioak egindako 9-17/PES/-00187 idatzizko galdera dela-eta, hona Nafarroako Gobernuko Hezkuntzako kontseilariak ematen duen informazioa:

Galderan aipatzen den ikastetxea, “Virgen de la Cabeza” IPa, duela zenbait urte itxi zen eta gaur egun jada ez da existitzen; hala eta guztiz ere, Tuterako “Monte San Julián” IPa ikastetxeari buruz ari dela (hala dirudi) jota, Fontellasko ikasleak bertara joaten baitira, honako hau da erantzuna:

Abenduaren 1eko 523/2016 Ebazpenak arautzen du Haur eta Lehen Hezkuntzako ikastetxe publikoetan eta pribatu itunduetan eskolaldi etengabearen eta eskolaldi malguaren ezartzea. Ebazpen horrek oso argi zehazten du eskolaldi horiek zein baldintzatan eman behar diren. Oso alderdi garrantzitsua da ezarpen hori aldi baterakoa izanen dela, 2017/2018 ikasturterako hain zuzen, eta ikastetxeak planteatu beharko duela hurrengo ikasturtean jarraipena eman nahi dion edo bertan behera uzten duen. (Horrenbestez, ikastetxea izanen da eskolaldi horri eusteari edo hura bertan behera uzteari buruz erabakiko duena, bere autonomiaren bitartez eta izandako esperientzia baloratu ondoren).

1. Eskolaldi etengabea.

*8. Eskolaldi etengaberako baimena aldi baterako izanen da, 2017-2018 ikasturterako hain zuzen ere, eta hurrengo ikasturtean planteatu beharko da ea jarraipena ematen zaion edo bertan behera uzten den.*

Hezkuntza Departamentuak ebazpen hori bi baldintzaren pean landu zuen:

1.- Eskolaldi bakarra hautatzeak ezin die SEKULA inolako kalterik egin ikasleei, bertan behera uzten duten eskolaldian eskuratuta zituzten eskubideei dagokienez. Hau da, Departamentuak ikasleentzako arreta bermatu beharko du, bai irakaskuntza-denboran, bai eskolaz kanpoko denboran, baldin eta beren inguruabarren ondorioz ezin badira egokitu eskolaldi berria ezartzearen ondoriozko ordutegi berrira.

Hori dela eta, Departamentuak, ikasle bakar bat ere kaltetuta atera daitekeen unetik, bermatu egin beharko ditu jantoki-zerbitzuaren eta eskola-garraioaren zerbitzuaren ordutegiak, haiek aldatu gabe. Ikasle guztien arreta zuzena bermatzeko, ikastetxeak arratsaldeko ordutegian egiten diren eskolaz kanpoko ekintzen zerrenda aurkeztu beharko du bere proiektuan.

1. Eskolaldi etengabea.

*6. Jantokiko eta eskolako garraio zerbitzuen jarraipena bermatu beharko da, zerbitzu horiek partekatzen dituzten ikastetxeekin koordinatuz. Zerbitzu osagarrien ordutegia ezin izanen da aldatu ikasleen kalterako.*

2.- Baliabideak hobetzea. Hezkuntza Departamentuak, baliabideen optimizazioaren printzipioa abiapuntutzat hartuta, ezin zuen onartu eskolaldi berriaren ezarpenak funtzionamendu-gastuen handitzea ekartzerik.

1. Eskolaldi etengabea.

*7. Ikastetxe publikoetan, eskolaldi etengabea ezartzeak ez du inoiz ekarriko ez giza baliabideak ez funtzionamendu gastuak handitzea.*

Bi printzipio horiek bateragarri egiteak eragin zuen Departamentuak garraioaren irteera bermatzea arratsaldeko jardueren amaieran (garraioa bikoiztea ezinezkoa zenez, baliabideak optimizatzea), eta arratsaldez zenbait jarduera programatzea ikasle guztien interesei jarraituz (helburua zen ez kalterik egitea eskolaldi berriaren ezarpenaren ondorioz arratsaldeko jardueretara ez joatea ezinezkoa zuten ikasleen interesei). Hala eta guztiz ere, Departamentuak ahalbidetu zuen ezen garraiatutako ikasle GUZTIEK (guzti-guztiek, IKASLE BAKAR BAT kalteturik ez ateratzeko) erabakitzen bazuten garraio-zerbitzuaren irteera-ordutegia aldatzea, hala egin zedila.

Azaldutako guztia dela eta, aipatutako ebazpenak, halaber, xehetasunak ematen ditu ikastetxerako egokientzat jotzen duten eskolaldi mota erabakitzeko hezkuntza-erkidegoen partaidetza-prozesuari buruz. Prozesu horretan, ikastetxeek beren planak eta ordutegiak aurkeztu dituzte, eta bidezkoak diren informazio-kanpainak egin dituzte, ikastetxeen eta eskola-erkidegoen kudeaketarako autonomia-ariketa argi batez.

Nabarmentzekoa da parte-hartze handia eta ebazpen honek hiru sektore inplikatuetan izan duen abegi bikaina: klaustroa, eskola kontseilua eta ikasleen familia guztiak. Eskolaldia aldatzearen aldeko hautua egin duten ikastetxeek parte-hartze handia izan dute, beren kudeaketa-autonomiaz baliatzeko aukerarik gabe urte asko eman ondoren; familiek ere parte-hartze handia izan dute beren seme-alaben eskolaldia boto bitartez erabakitzean.

59 ikastetxek aukeratu dute Nafarroan eskolaldi jarraitua ezartzea 2017/18 ikasturtean, bozketa egin baino lehen aurkeztutako ikastetxe-proiektuari jarraituz guztiek ere. Ikastetxe horiek guztiek, hau da, haien irakasleek eta familiek, ordutegi bat eta aldez aurretik ezagutzen ziren baldintza batzuk hautatu dituzte, eta haiek errespetatu beharko lirateke ebaluatzen diren arte, ebazpenak berak aurreikusten duen bezala.

2017/2018 ikasturtean eskolaldi jarraitua ezartzeko hautatu diren ikastetxeak.

 Ikastetxea Mota Herria

 Ikastetxea Mota Herria

1 San Babil IPa Publikoa Ablitas

2 Zelandi IPa Publikoa Altsasu

3 Virgen de la Cerca IPa Publikoa Andosilla

4 Añorbe IP Publikoa Añorbe

5 Sancho Ramirez IPa Publikoa Arguedas

6 Urraca Reina IPa Publikoa Artaxoa

7 Francisco Arbeloa IPa Publikoa Azagra

8 Beire IPa Publikoa Beire

9 Río Arga IPa Publikoa Berbintzana

10 Beriáin IPa Publikoa Beriain

11 Santa Ana IPa Publikoa Buñuel

12 Ermitaberri IPa Publikoa Burlata

13 Teresa Bertrán IPa Publikoa Cadreita

14 Virgen de la Oliva IPa Publikoa Zarrakaztelu

15 Santa Vicenta María IPa Publikoa Cascante

16 Fco. Javier Sáenz de Oiza IPa Publikoa Kaseda

17 Otero de Navascués IPa Publikoa Cintruénigo

18 José Luis Arrese IPa Publikoa Corella

19 Cerro de la Cruz IPa Publikoa Cortes

20 Juan de Palafox IPa Publikoa Fitero

21 Elías Terés Sádaba IPa Publikoa Funes

22 Santos Justo y Pastor IPa Publikoa Fustiñana

23 Atakondoa IPa Publikoa Irurtzun

24 Doña Blanca de Navarra IPa Publikoa Lerin

25 Angel M. Baigorri IPa Publikoa Lodosa

26 San Juan IPa Publikoa Irunberri

27 San Bartolomé IPa Publikoa Martzilla

28 Santa Ana IPa Publikoa Melida

29 Ntra. Sra. de los Dolores Ik. Itundua Mendabia

30 San Francisco Javier IPa Publikoa Mendabia

31 Julian Maria Espinal Olcoz IPa Publikoa Mendigorria

32 Ntra. Sra. del Patrocinio IPa Publikoa Milagro

33 Honorio Galilea IPa Publikoa Monteagudo

34 Mardones y Magaña IPa Publikoa Murchante

35 Raimundo Lanas IPa Publikoa Murillo el Fruto

36 San Miguel IPa Publikoa Noain

37 Obanos IPa Publikoa Obanos

38 San Salvador IPa Publikoa Oteitza

39 San Jorge IPa Publikoa Iruña

40 Iturrama IPa Publikoa Iruña

41 Mendigoiti IPa Publikoa Iruña

42 García Galdeano IPa Publikoa Iruña

43 Juan Bautista Irurzun IPa Publikoa Azkoien

44 Ximénez de Rada IPa Publikoa Arrada

45 San Bartolomé IPa Publikoa Ribaforada

46 Alfonso X El Sabio IPa Publikoa San Adrián

47 Luis Gil IPa Publikoa Zangoza

48 Ntra. Sra. de la Asunción IPa Publikoa Santakara

49 Virgen de la Nieves IPa Publikoa Sesma

50 Marqués de la Real Defensa IPa Publikoa Tafalla

51 Garcés de los Fayos Ikastola Itundua Tafalla

52 Monte San Julián IPa Publikoa Tutera

53 Elvira España IPa Publikoa Tutera

54 Griseras IPa Publikoa Tutera

55 Torre Monreal IPa Publikoa Tutera

56 Huertas Mayores IPa Publikoa Tutera

57 Félix Zapatero IPa Publikoa Valtierra

58 El Castellar IPa Publikoa Alesbes

59 San Veremundo IPa Publikoa Villatuerta

Kasu guztietan, ebazpenean ezarri bezala, bozketak egin baino lehen informazioa eman zen bai ikastetxeak diseinatutako proiektuari buruz, bai zerbitzu osagarrien baldintzei buruz ere. Ikastetxeak emandako informazioaz gain informazioa departamentuari zuzenean eskatu zioten familiei argi helarazi zitzaien zein baldintzatan arautuko zen garraio zerbitzua.

Honaino iritsi garelarik, ikastetxeen artean bereizketak egiteak eta hasiera batean ezarri ziren egoerak aldatzeak hautsi egingo lituzke eskolaldi jarraitua ezartzeko prozesu hau abiarazi zen garaiko joko-arauak.

Iruñean, 2017ko abuztuaren 21ean.

Hezkuntza Departamentuko kontseilaria eta Gobernuko eleduna: María Solana Arana